અમદાવાદ: રાજ્ય સરકાર દ્વારા આગામી નવા શૈક્ષણિક વર્ષથી જીસીઇઆરટી (ગુજરાત કાઉન્સિલ ઓફ એજ્યુકેશનલ રિસર્ચ એન્ડ ટ્રેઇનિંગ)ના બદલે એનસીઇઆરટી (નેશનલ કાઉન્સિલ ઓફ એજ્યુકેશનલ રિસર્ચ એન્ડ ટ્રેઇનિંગ) બેઈઝ અભ્યાસક્રમ ધો.૧ થી ૮માં લાગુ થઇ રહ્યો છે. ધો.૧ર સાયન્સના અભ્યાસક્રમ બાદ મેડિકલ અને એન્જિનિયરિંગમાં પ્રવેશ મેળવવા માટે સીબીએસઇ બેઇઝ અભ્યાસક્રમમાંથી એન્ટ્રન્સ ટેસ્ટ લેવામાં આવે છે. તેના કારણે રાજ્ય સરકાર પણ હવે એનસીઇઆરટીનો અભ્યાસક્રમ લાગુ કરી રહી છે.